turjo4nis/wikipedia-bn-dump-20250701 huggingface dataset:
দোস্তানা (২০০৮-এর চলচ্চিত্র)

দোস্তানা তরুণ মনসুখানি পরিচালিত ২০০৮ সালের ভারতীয় হিন্দি ভাষার প্রণয়ধর্মী হাস্যরসাত্মক চলচ্চিত্র। ধর্ম প্রডাকশন্সের ব্যানারে চলচ্চিত্রটি প্রযোজনা করেছেন করণ জোহর। এতে শ্রেষ্ঠাংশে অভিনয় করেছেন অভিষেক বচ্চন, জন আব্রাহাম ও প্রিয়াঙ্কা চোপড়া। গল্পে দেখা যায় স্যাম ও কুণাল নামে দুই যুবক নেহা নামে এক যুবতীর সাথে একই অ্যাপার্টমেন্টে থাকার জন্য সমকামী হওয়ার ভান করে এবং সময়ের পরিক্রমায় দুজনেই তার প্রেমে পড়ে।

দোস্তানা ২০০৮ সালের ১৪ই নভেম্বর মুক্তি পায় এবং সমালোচকদের নিকট থেকে প্রশংসা লাভ করে, তারা অভিনয়শিল্পীদের অভিনয়, তিন প্রধান অভিনয়শিল্পীর রসায়ন এবং পরিচালনা, সঙ্গীত, চিত্রগ্রহণ, হাস্যরস, পোশাক-পরিচ্ছদ এবং স্টাইলের প্রশংসা করে। চলচ্চিত্রটি বক্স অফিসে সফল হয় এবং ৮৭.১৫ কোটি রূপী আয়কারী চলচ্চিত্রটি ২০০৮ সালের অন্যতম সর্বোচ্চ আয়কারী চলচ্চিত্র। ৫৪তম ফিল্মফেয়ার পুরস্কারে চলচ্চিত্রটি শ্রেষ্ঠ চলচ্চিত্র, শ্রেষ্ঠ অভিনেতা (বচ্চন), শ্রেষ্ঠ পার্শ্ব অভিনেত্রী (খের) ও শ্রেষ্ঠ সঙ্গীত পরিচালক (বিশাল-শেখর)-সহ ৯টি মনোনয়ন লাভ করে।

অভিনয়শিল্পীদল
এই চলচ্চিত্রের অভিনয়শিল্পীরা হলেন:
 অভিষেক বচ্চন - সমীর "স্যাম" মলহোত্রা
 জন আব্রাহাম - কুণাল চৌহান
 প্রিয়াঙ্কা চোপড়া - নেহা মেলওয়ানি
 ববি দেওল - অভিমন্যু "অভি" সিং
 কিরণ খের - রানী কৌর মলহোত্রা
 সুস্মিতা মুখার্জী - ইশিতা "ইশু" মেলওয়ানি
 বোমান ইরানি - মুরলী "এম" লোখান্ডে
 শ্রে বাওয়া - বীর সিং
 শিল্পা শেট্টি - "শাট আপ অ্যান্ড বাউন্স" গানে নৃত্যশিল্পী

সঙ্গীত

দোস্তানা সঙ্গীতায়োজন করেছেন বিশাল-শেখর। অন্বিতা দত্ত গুপ্তন তিনটি গান ও কুমার দুটি গানের গীত লিখেছেন। সঙ্গীতায়োজনের পাশাপাশি বিশাল দাদলানি চারটি গানে কণ্ঠ দেন এবং একটি গানের গীত লিখেন। এই অ্যালবামে ছয়টি মৌলিক গান রয়েছে, যেগুলোতে কণ্ঠ দিয়েছেন দাদলানি, শঙ্কর মহাদেবন, সুনিধি চৌহান, মাস্টার সলিম, শ্রেয়া ঘোষাল, আমানত আলি ও শান। সনি মিউজিক ২০০৮ সালের ১০ই অক্টোবর সাউন্ডট্র্যাক অ্যালবামটি প্রকাশ করে।

তথ্যসূত্র

বহিঃসংযোগ

 
 যশ রাজ ফিল্মসে দোস্তানা
 
 
 

২০০৮-এর চলচ্চিত্র
২০০৮-এর পরিচালনায় অভিষেক চলচ্চিত্র
২০০৮-এর প্রণয়ধর্মী হাস্যরসাত্মক চলচ্চিত্র
২০০০-এর দশকের হিন্দি ভাষার চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
ভারতীয় এলজিবিটিকিউ সম্পর্কিত চলচ্চিত্র
যশ রাজ ফিল্মসের পরিবেশিত চলচ্চিত্র
বিশাল-শেখর সুরারোপিত চলচ্চিত্র
কোরাল গেবলস, ফ্লোরিডার পটভূমিতে চলচ্চিত্র
মার্কিন যুক্তরাষ্ট্রের পটভূমিতে বিদেশি চলচ্চিত্র
মায়ামির পটভূমিতে চলচ্চিত্র
সৈকতের পটভূমিতে চলচ্চিত্র
ফ্লোরিডায় ভারতীয়-মার্কিন সংস্কৃতি
ভর দো ঝোলি মেরি ইয়া মুহাম্মাদ

ভর দো ঝোলি মেরি ইয়া মুহম্মাদ () হল একটি উর্দু কাওয়ালি যা পূর্ণম এলাহাবাদি লিখেছিলেন এবং ১৯৭০-এর দশকে সাবরি ভ্রাতৃবর্গ গেয়েছিলেন। পরে, এটি ২০১৫ সালের বলিউড চলচ্চিত্র বজরঙ্গি ভাইজানে ব্যবহৃত হয়েছিল। ছবির সংস্করণটি গেয়েছেন ভারতীয় গায়ক আদনান সামী।

বিতর্ক 
ইএমআই পাকিস্তান কবির খান, সালমান খান এবং আদনান সামীর কাছে কপিরাইট শর্ত পূরণ না করে গানটি ব্যবহার করা বন্ধ করতে চিঠি লিখেছিল। গানটি লিখেছেন পূর্ণম এলাহাবাদি এবং গেয়েছেন হাজী গোলাম ফরিদ সাবরি এবং হাজি মকবুল সাবরি।

তথ্যসূত্র 

মুহাম্মাদের সাংস্কৃতিক চিত্রায়ণ
পাকিস্তানি গান
ভারতীয় শাস্ত্রীয় সঙ্গীত
কাউয়ালি
ভারতীয় চলচ্চিত্রের গান
২০১৫-এর গান
পূর্ণম এলাহাবাদি

মুহাম্মাদ মুসা হাশমি, যিনি তার ছদ্মনাম পূর্ণম এলাহাবাদি নামে পরিচিত ছিলেন; তিনি একজন উর্দু কবি এবং গীতিকার। তিনি তার বিশ্বব্যাপী বিখ্যাত কাওয়ালি ভর দো ঝোলি মেরি ইয়া মুহাম্মাদ গানর জন্য পরিচিত ছিলেন যা সাবরি ভ্রাতৃবর্গ গেয়েছিলেন। এছাড়া তিনি তুমহে দিল লাগি গানের রচয়িতা, যা নুসরাত ফতেহ আলী খান গেয়েছিলেন।

প্রারম্ভিক জীবন এবং কর্মজীবন 
পূর্ণম এলাহাবাদি ১৯৪০ সালে ব্রিটিশ ভারতের এলাহাবাদে জন্মগ্রহণ করেন। ১৯৪৭ সালে পাকিস্তানের স্বাধীনতার পর তিনি করাচিতে বসতি স্থাপন করেন কিন্তু পরে পারিবারিক বিরোধের কারণে পাকিস্তানের লাহোরে চলে আসেন। সেখানে তিনি লাহোরের আনারকলি বাজারে একটি একক কক্ষের ফ্ল্যাটে থাকতেন।

ভারতীয় এবং পাকিস্তানি চলচ্চিত্রের জন্য গান-গীতি লেখার পাশাপাশি, তিনি সেরা শিল্পকর্ম কাওয়ালি "ভর দো ঝোলি মেরি ইয়া মুহাম্মাদ" এবং "ও শারাবি ছোড় দে পীনা" রচনা করেছেন। এগুলো গেয়েছেন সাবরি ব্রাদার্স, যা একটি সর্বকালীন ব্লকবাস্টার হিট হয়ে রয়েছে।

এলাহাবাদী মাস্টারপিস গজল "তুমহে দিল লাগি ভুল জানি পড়েগি" গানটিও লিখেছেন, যা মূলত নুসরাত ফতেহ আলী খান গেয়েছিলেন।

তথ্যসূত্র

বহিঃসংযোগ 

 পূর্ণম এলাহাবাদীর কাওয়ালি গানটি মূলত ১৯৭৫ সালে সাবরি ভ্রাতৃবর্গ দ্বারা গাওয়া হয়েছিল

 
পাকিস্তানি কবি
মুহাজির ব্যক্তি
২০০৯-এ মৃত্যু
১৯৪০-এ জন্ম
তুমহে দিল লাগি

তুমহে দিল লাগি হল একটি গজল গান যা গীতিকার পূর্ণম এলাহাবাদির লেখা এবং সুর করেছেন পাকিস্তানের বিশিষ্ট সুফি গায়ক নুসরাত ফাতেহ আলী খান ।

২০১৩ এর রিমিক্স 

এটি রিফর্মড অ্যালবামের জন্য এওয়ানমেলোডিমাস্টার দ্বারা ৫ আগস্ট ২০১৩-এ একক হিসাবে পুনরায় তৈরি এবং প্রকাশ করা হয়েছিল; যেটি নুসরাত ফাতেহ আলী খানের বিভিন্ন নতুন গানের সাথে ১৬ মার্চ ২০১৭ এ মুক্তি পায়।

২০১৬ সংস্করণ 
নুসরাত ফাতেহ আলী খানের ভাগ্নে রাহাত ফাতেহ আলী খানও গানটি বেশ কয়েকবার পুনঃতৈরি করেছেন।

এমটিভি আনপ্লাগড 

এমটিভি আনপ্লাগড (ভারত) মৌসুম ৫ পর্ব ৬ এর জন্য তার লাইভ পারফরম্যান্স ২০১৬ সালে প্রকাশিত হয়েছিল।

এআরওয়াই ডিজিটাল 

এআরওয়াই ডিজিটালও তার কণ্ঠস্বর গ্রহণ করে এবং কিছু দিন পরে নাদিম বেগের পাকিস্তানি নাটক সিরিয়াল দিল লাগি মুক্তি পায়; অভিনয় করেছেন হুমায়ূন সাঈদ ও মেহউইশ হায়াত। সংগীতায়োজন করেছেন সাহির আলী বাগ্গা।

টি-সিরিজ 

গানটি সুরকার জুটি সেলিম-সুলেমান একটি একক মিউজিক ভিডিও হিসাবে পুনরায় তৈরি করেছেন। প্রযোজক ভূষণ কুমার বলেছেন, "শুধুমাত্র সংখ্যাটি রিমিক্স করার পরিবর্তে, আমরা মনোজ মুনতাশিরের নতুন গানের সাথে ট্র্যাকটি পুনরায় তৈরি করেছি"। ভিডিওটি পরিচালনা করেছেন কিরণ দেওহান্স, অভিনয় করেছেন অভিনেতা হুমা কুরেশী এবং বিদ্যুৎ জামওয়াল ।

আরো দেখুন 

 ভর দো ঝোলি মেরি ইয়া মুহাম্মাদ

তথ্যসূত্র

বহিঃসংযোগ 

 
 
 
 
 
 
 
রাহাত ফাতেহ আলী খানের গান
২০১৬-এর একক
গজল গান
নুসরাত ফাতেহ আলী খানের গান
উর্দু ভাষার লেখা থাকা নিবন্ধ
কার্স্টেন ভয়গট

কার্স্টেন ডিয়েট্রিচ ভয়েগট (; জন্ম ১১ এপ্রিল ১৯৪১. এল্মশর্নে)  জার্মানির সামাজিক গণতন্ত্রী দলের একজন রাজনীতিবিদ।

প্রাথমিক জীবন এবং শিক্ষা 
১৯৬০-১৯৬৯ সাল পর্যন্ত ভয়গট হামবার্গ, কোপেনহেগেন ও ফ্রাঙ্কফুর্টের বিশ্ববিদ্যালগুলোতে ইতিহাস, জার্মান এবং স্ক্যান্ডিনেভীয় ভাষা ও সাহিত্য নিয়ে অধ্যয়ন করেন।

রাজনৈতিক জীবন 
ভয়গট ১৯৬৯ থেকে ১৯৭২ সাল পর্যন্ত জুসোসের চেয়ারম্যান ছিলেন। তিনি ১৯৭৬-১৯৯৮ সাল পর্যন্ত ভয়গট জার্মানের Frankfurt am Main I-Main-Taunus আসনের সংসদ সদস্য ছিলেন। ১৯৭৬ সালে তিনি প্রথমবারের মত Bundestag নির্বাচিত হন। ১৯৮৩ সালে এসডিপি'র সংসদীয় দল তাকে বৈদেশিক নীতি নির্ধারক হিসেবে অধিষ্ঠিত করে। ১৯৯৮ সালে সংসদ ছাড়ার আগ পর্যন্ত তিনি এই পদে অধিষ্ঠিত ছিলেন।

১৯৯৯ থেকে ২০১০ সাল পর্যন্ত, তিনি পররাষ্ট্রমন্ত্রী জোশকা ফিশার এবং ফ্রাঙ্ক-ওয়াল্টার স্টেইনমায়ারের অধীনে জার্মানির পররাষ্ট্র দপ্তরে "জার্মান-উত্তর আমেরিকান সহযোগিতা সমন্বয়কারী" হিসেবে দায়িত্ব পালন করেন। তিনি আটলান্টিক-ব্রুকের বোর্ড সদস্যও।

তথ্যসূত্র

বহিঃসংযোগ

জীবিত ব্যক্তি
১৯৪১-এ জন্ম
জার্মান রাজনীতিবিদ
হোটেলটুনাইট

হোটেলটুনাইট (ইংরেজিঃHotelTonight)  এয়ারবিএনবি-এর মালিকানাধীন একটি ভ্রমণ সেবাসংস্থা এবং মেটাসার্চ ইঞ্জিন। এর সেবা ওয়েবসাইট এবং মোবাইল অ্যাপের মাধ্যমে  গ্রহণযোগ্য। এটি আমেরিকা, ইউরোপ, জাপান এবং অস্ট্রেলিয়ায় শেষ মুহূর্তের হোটেল কামরা সংরক্ষণ ও অগ্রীম সংস্থানের জন্য ব্যবহৃত হয়।

ইতিহাস 
স্যাম শ্যাঙ্ক, জ্যারেড সাইমন এবং ক্রিস বেইলি ২০১০ সালের ডিসেম্বরে সান ফ্রান্সিস্কোতেহোটেলটুনাইট  প্রতিষ্ঠা করেন। ২০১১ সালের জানুয়ারিতে এটি প্রথম কার্যক্রম শুরু করে, তখন  মোবাইল অ্যাপটি শুধুমাত্র মার্কিন যুক্তরাষ্ট্রে এবং অ্যাপল -এর পণ্য আই স্টোরে উপলব্ধ ছিল৷ ২০১১ সালের জুলাইয়ে অ্যান্ড্রয়েড চালিত যন্ত্রের সংস্করণ চালু হয়েছিল। এখন এটির আওতায় ইউরোপ, কানাডা, মধ্য আমেরিকা এবং দক্ষিণ আমেরিকার শহরের হোটেলগুলি যুক্ত আছে৷

তহবিল সংগ্রহ 
২০১১ সালের মে মাসে, কোম্পানিটি ব্যাটারি ভেঞ্চারস, অ্যাকসেল পার্টনারস এবং ফার্স্ট রাউন্ড ক্যাপিটাল থেকে ৩.২৫ মিলিয়ন ডলারের প্রাথমিক তহবিল সংগ্রহ করে। একই বছর নভেম্বর মাসে, প্রাথমিক তহবিল দাতাদের থেকে আরো ৯ মিলিয়ন ডলার সংগ্রহ করেছে। ২০১২ সালের জুন মাসে প্রাথমিক তিন তহবিল দাতাদের সাথে ফার্স্ট রাউন্ড ক্যাপিটাল যুক্ত হতে হোটেলটুনাইটকে আরও ২৩ মিলিয়ন ডলার দেয়।  কোটু ম্যানেজমেন্টের নেতৃত্বে ২০১৩ সালের সেপ্টেম্বরে চতুর্থবার ৪৫ মিলিয়ন ডলার দেয়। ফলে কোম্পানির মোট অর্থায়ন ৮০.৫ মিলিয়ন ডলারে পৌঁছেছে।

কার্যক্রম 
হোটেলটুনাইট  সেবা প্রদানের সূচনা হতে শুধুমাত্র একই দিনে হোটেলের কক্ষ সংরক্ষণ ও ভাড়া নেওয়ার সুবিধা ছিল। ২০১৪ সালের অক্টোবরে ব্যবহারকারীদের জন্য শুধুমাত্র একই দিনের কক্ষ সংরক্ষণের সময়সীমা বৃদ্ধি করে ৭ দিন পূর্বে অগ্রীম বুকিং-এর  সুবিধা উম্মক্ত করে। ২০১৮ সালের সেপ্টেম্বরে, তারা ওয়েবসাইটের মাধ্যমে বুকিং নেওয়া শুরু করে। 

২০১৯ সালের মার্চে, এয়ারবিএনবি প্রায় ৪৫০ মিলিয়ন নগদ ডলার এবং স্টক মূল্যের বিনিময়ে হোটেলটুনাইট  কিনে নেয়।

তথ্যসূত্র

বহিঃসংযোগ 
 

সান ফ্রান্সিস্কো ভিত্তিক কোম্পানি
২০১৯-এর অধিগ্রহণ ও একত্রীকরণ
২০১০-এ ক্যালিফোর্নিয়ায় প্রতিষ্ঠিত
অনলাইন ভ্রমণ সেবা
আন্দ্রেই দুরনোভটসেভ

আন্দ্রেই ইয়েগোরোভিচ দুরনোভসেভ () হলেন তৎকালীন সোভিয়েত ইউনিয়নের বিমানবাহিনীর একজন পাইলট। তিনি ১৯২৩ সালের ১৪ জানুয়ারি আপার কুরিয়াটি গ্রামে জন্মগ্রহণ করেন।

১৯৪২ সালে, আন্দ্রেই লাল ফৌজে যোগদান করেন। এক বছর পরে, তিনি ইরকুটস্ক উচ্চ সামরিক বিমান চলাচল প্রকৌশল বিদ্যালয় থেকে ডিগ্রি লাভ করেন। পরের বছর এঙ্গেলস সামরিক বিমান চলাচল বিদ্যালয় থেকে স্নাতক হন। সোভিয়েত ইউনিয়নের পরমাণু অস্ত্র পরীক্ষার কর্মসূচির অংশ হিসেবে জার বোম্বা নামানোর দায়িত্বে তিনি প্রধান পাইলট নিযুক্ত হন।

পরীক্ষাটি ৩০ অক্টোবর কেপ সুখোই নসে ১১:৩৩ মিনিটে শুরু হয়েছিলো। স্থানটি মিতুশিখা উপসাগর থেকে  দূরে অবস্থিত। সোভিয়েত ইউনিয়নের মার্শাল কিরিল মোসকালেনকোর নেতৃত্বে একটি সরকারী কমিশন পরীক্ষাগুলির পর্যবেক্ষণ করছিল। তারা Tu-95V নামক বিশেষ সামরিক বিমানে উড়েছিলেন যা জার বোম্বার ফিউশন প্রতিক্রিয়া দ্বারা প্রদত্ত প্রচুর পরিমাণে তাপ বিকিরণ প্রতিফলিত করতে বিশেষ সাদা রঙ ব্যবহার করেছিল। রিলিজ প্লেনের সাথে একটি Tu-16 পর্যবেক্ষক বিমান ছিল যেটি বাতাসের নমুনা নেয় এবং পরীক্ষার চিত্রগ্রহণ করে। মিশনের পর তাকে লেফটেন্যান্ট কর্নেল পদে উন্নীত করা হয় এবং সোভিয়েত ইউনিয়নের বীর উপাধিতে ভূষিত করা হয়। অন্যান্য ১৩ টি পদকের মধ্যে তিনি অর্ডার অফ দ্য রেড স্টারেও ভূষিত হন

তথ্যসূত্র 

সোভিয়েত ইউনিয়নের বীর
১৯৭৬-এ মৃত্যু
১৯২৩-এ জন্ম
ওঠো হে

ওঠো হে প্রতুল মুখোপাধ্যায়ের একটি গানের অ্যালবাম। এটি ৩০ জুন ১৯৯৯ সালে সারেগামা ইণ্ডিয়া লিমিটেড লেবেলে প্রকাশিত হয়েছিল। এখানে মোট ১৩টি গান আছে।

গানের তালিকা 
 ছোকরা চাঁদ জোওয়ান চাঁদ (পাঠ সহ) ৩:৪৯
 লাল কমলা হলদে সবুজ ৩:২০
 দারুণ গভীর থেকে ৪:৫০
 গিয়েছিলাম লোহার হাটে (পাঠ সহ) ২:৩০
 কি আমদের জাত ৫:০২
 ভালোবাসার মানুষ ৩:৫৪
 কাঁচের বাসনের ঝান ঝন শব্দে ২:৩৫
 মা সেলাই করে ৪:৪১
 সেই ছোট্ট দুটি পা ৫:৪৫
 আমরা ধান কাটার গান গাই ৩:৪৩
 নাকোসি স্কেলে আফ্রিকা ৪:৩২
 তুই ছেঁড়া মাটির বুকে আছিস ৩:৫২
 এই তো জানু পেতে ৪:৪৮

তথ্যসূত্র 

প্রতুল মুখোপাধ্যায়
প্রতুল মুখোপাধ্যায়ের গানের অ্যালবাম
ভারতীয় গানের অ্যালবাম
বাংলা গানের অ্যালবাম
বাংলা লোকসঙ্গীত
কনক দাস

কনক দাস (১৫০৯-১৬০৯)  ছিলেন একজন হরিদাস সাধক ও দার্শনিক। তিনি জনপ্রিয়ভাবে দাসশ্রেষ্ঠ কনকদাস (ದಾಸಶ್ರೇಷ್ಠ ಕನಕದಾಸ) নামে পরিচিত। তিনি কর্ণাটক সঙ্গীতের একজন বিখ্যাত সুরকার, কবি, সংস্কারক ও সঙ্গীতজ্ঞ ছিলেন।  তিনি কন্নড় ভাষায় কীর্তন, উগভোগ ও কর্ণাটকি সঙ্গীত রচনার জন্য বিখ্যাত। অন্যান্য হরিদাসগণের মতো, তিনি তার রচনাবলীতে সাধারণ কন্নড় ও দেশীয় ছন্দোবদ্ধ রূপ ব্যবহার করেছিলেন।

জীবনী 

কনক দাস কর্ণাটকের বাঁকাপুরার কাছে বাদা গ্রামে একটি কন্নড় কুরুবা (মেষপালক) পরিবারে জন্মগ্রহণ করেন। তিনি বাঁকাপুর দুর্গের একজন যোদ্ধা ছিলেন। তিনি শ্রীনিবাসাচার্য কর্তৃক শিক্ষা লাভ করেন। শৈশবেই তিনি "তড়কা", "ব্যাকরণ" ও "মীমাংসা" বিষয়ে পারদর্শী হয়ে উঠেন।  তাঁর একটি রচনায় তিনি ব্যাখ্যা করেছেন, তিনি যুদ্ধে গুরুতর আহত হন ও ভগবান হরির নাম জপ অনুশীলন করতে শুরু করেন। কনক দাসের কাছে একজন ভিক্ষুক হাজির হন। কনক জিজ্ঞেস করল সে কে? ভিক্ষুক উত্তর দিয়ে বলল যে তাকে তিনি (কনক) ডেকেছিল। কনক দাস বুঝলেন ভিক্ষুক স্বয়ং ভগবান হরি (কৃষ্ণ)। ভগবান হরি কনক দাসকে তিনটি বর দিতে চাইলেন। ভগবান্ হরি প্রথমে জিজ্ঞেস করলেন, কনক কি সম্পদ চান? কনক দাস সম্পদের বর গ্রহণ করতে অস্বীকার করেন। কিন্তু নিম্নলিখিত বরগুলি প্রার্থনা করেন,

১) সমস্ত বিপর্যয় থেকে প্রভু যেন রক্ষা করেন।

২) যখনই কনক দাস তাঁকে আহ্বান করবেন তখনই ভগবান হরি যেন আবির্ভূত হন এবং

৩) তাঁর আসল আকারে দর্শন দেন।

প্রভু তার ইচ্ছা মঞ্জুর করেন।

ভগবান হরিকে তাঁর আসল রূপে দেখে কনক দাস মন্ত্রমুগ্ধ হয়ে গেলেন। এই ঘটনার পর, কনক তার ক্ষত্রিয় (যোদ্ধা) পেশা ত্যাগ করেন ও সঙ্গীত রচনা, সাহিত্য রচনা তথা মানুষের নিকট শ্রী হরি সম্পর্কে দর্শন ব্যাখ্যায় মনোনিবেশ করেন। তাঁর প্রাথমিক অধ্যাত্ম রচনাগুলির মধ্যে রয়েছে "নরসিংহ স্তোত্র", "রামধ্যান মন্ত্র" ও "মোহনতরঙ্গিনী"।

উড়ুপি 

ব্যাসতীর্থের শিষ্য হওয়ায় উড়ুপির সাথে কনক দাসের সম্পর্ক ছিল।  পুরোহিতরা তাকে মঠে প্রবেশ করতে দেয়নি।তারা তাকে পোশাকের উপর ভিত্তি করে নিম্নবর্ণের লোক বলে বিচার করেছিল। যদিও ব্যাসতীর্থ তাদের কনক দাসকে মন্দিরে প্রবেশ করাতে বলেন। বিশ্বাস করা হয় যে, তখন একটি দেয়ালে ফাটল ধরে ও কৃষ্ণের মূর্তিটি কনকের দিকে ফিরে যায়।  যদিও, যুক্তি দেওয়া হয় যে এই গল্পটি মিথ্যা ও লোকমুখে পরে ছড়িয়ে পড়েছে 

কণক দাস উড়ুপিতে স্বল্প সময় কাটিয়েছিলেন। তিনি কাগিনেলের দেবতার উল্লেখ করে তার স্বাক্ষররূপে "কাগিনেলেয়া আদিকেশব" শব্দটি ব্যবহার করেন।

কনকদাস প্রাসাদ 

কর্ণাটকের শিগগাঁও অঞ্চলের বাদাতে একটি খননকার্যের সময় প্রত্নতাত্ত্বিক বিভাগ একটি দুর্গ ও একটি প্রাসাদের ধ্বংসাবশেষ খুঁজে পায় যা কনক দাসের (থিম্মাপ্পা নায়ক) সময়কালের পরিচায়ক রূপে চিহ্নিত হয়। কর্ণাটকের রাজ্য সরকার এই ধর্মীয় নেতার স্মরণে একটি নতুন দুর্গ, প্রাসাদ, কনক দাসের মূর্তি এবং তার জীবনের দৃশ্যকল্প নির্মাণ করেছে।

আরও দেখুন 
 বাদা, শিগগন

তথ্যসূত্র 

ভক্তি আন্দোলন
ভারতীয় পুরুষ কবি
ভারতীয় বৈষ্ণব
হরিদাস
বিজয়নগরের কবি
লঘু রেল

লঘু রেল পরিবহন হল এমন এক ধরনের বিদ্যুৎচালিত পৌর রেল পরিবহন ব্যবস্থা যেটির যাত্রী ধারণক্ষমতা ও গতিবেগ (ঘণ্টায় ২০-৪০ কিলোমিটার) ট্রামগাড়ির চেয়ে বেশি এবং যেটি সাধারণত মোটরযান চলাচলের সড়ক থেকে পৃথক ও সম্পূর্ণ নিজস্ব চলাচলের অধিকারবিশিষ্ট (right of way) পথে চলাচল করে। লঘু রেলগাড়িগুলি সাধারণত অন্য সব যানচলাচল পথের সাথে একই উচ্চতা-স্তরে অর্থাৎ মোটরযান, বাস, সাইকেল, পথচারী, ইত্যাদির সাথে একই উচ্চতা-স্তরে অবস্থিত পথে চলাচল করে, তবে কদাচিৎ এগুলি পুরাতন রেলপথ, সুড়ঙ্গ, উত্তোলিত পথ ও ভূগর্ভস্থ পথেও যাতায়াত করতে পারে। দ্রুতগামী গণপরিবহন ব্যবস্থা (যেমন পাতালরেল বা মেট্রো) এবং আন্তঃনগরী ভারী যাত্রীবাহী রেল পরিবহন ব্যবস্থার তুলনায় লঘু রেলগাড়িগুলির যাত্রী ধারণক্ষমতা ও গতিবেগ কম হয়ে থাকে। এগুলিতে সাধারণত মাথার উপরে তারের মাধ্যমে বিদ্যুৎশক্তি সরবরাহ করা হয়।  লঘু রেলকে ইংরেজিতে লাইট রেল (light rail) বলে। জার্মানিতে একে "ষ্টাটবান" (Stadtbahn), যার আক্ষরিক অর্থ "নগর রেলগাড়ি"।

লঘু রেলগাড়িগুলি শহরের অভ্যন্তরে কিংবা শহর ও উপশহরের মধ্যে চলাচল করে থাকে। লঘু রেল পরিবহন ব্যবস্থাগুলিতে সাধারণত বহু-বগির রেলগাড়ি (multiple-units train) ব্যবহার করা হয়, যা একবগির ট্রামগাড়ি অপেক্ষা ভিন্ন। এই লঘুভার রেল ব্যবস্থাগুলিতে গতিবেগ, যাত্রী ধারণক্ষমতা ও সেবাপ্রদান এলাকার আওতায় তাৎপর্যপূর্ণ বৈচিত্র্য পরিলক্ষিত হয়। স্বল্প-উন্নয়নকৃত ট্রাম ব্যবস্থা থেকে শুরু করে কদাচিৎ কিছু দ্রুতগামী গণপরিবহন ব্যবস্থাও (যাদের মধ্যে কিছু কিছু পৃথক উচ্চতা-স্তরে থাকতে পারে) লঘু রেলের আওতায় পড়ে। বাসব্যবস্থার সাথে লঘু রেলের পার্থক্য হল বাসের গতিপথ ও গতিবেগ পরিবর্তনশীল, কিন্তু লঘুরেল ব্যবস্থার গতিপথ ও বেগ সর্বদা নিয়ন্ত্রিত ও একই রকম। এগুলির যাতায়াত খরচ বাস, পাতালরেল (মেট্রো) ও ভারী রেলব্যবস্থার চেয়ে কম পড়ে। শহরকেন্দ্রে এগুলির অনেকগুলি বিরতিস্থল থাকে, যেগুলির মধ্যবর্তী দূরত্ব ২০০ মিটার থেকে ১ কিলোমিটার হয় ও রেলগাড়িগুলির ঘনঘন (ঘন্টায় ৪০ বার তার বেশি) যাত্রী নেয়ার জন্য আগমন করে। যাত্রীরা বাসের মতো সাধারণ সড়কের উচ্চতা থেকেই রেলগাড়িতে আরোহণ করতে পারে, পাতালরেল বা মেট্রো অথবা রেলগাড়ির মত বিশেষ স্টেশনে গিয়ে বা ভিন্ন উচ্চতা-স্তরে গিয়ে চড়তে হয় না। অর্থাৎ লঘু রেলগুলির সেবা অনেক দ্রুত ও সহজে গ্রহণযোগ্য।

লঘু রেল মূলত আদি ট্রামগাড়ির একটি বিবর্তিত, আধুনিক রূপ। ২০শ শতাব্দীর মধ্যভাগে ট্রামগাড়ির ব্যবহার কমতে শুরু করলে ১৯৭০-এর দশকে ক্রমবর্ধমান যানজট মোকাবেলা করতে ও শহরকেন্দ্রে মানুষ ও বিনিয়োগ ফিরিয়ে আনতে উত্তর আমেরিকা ও ইউরোপে এই লঘু রেল ব্যবস্থাগুলির উদয় ঘটে। লঘু রেল ব্যবস্থাগুলি দ্রুত ও ঘনঘন সেবাদান ক্ষমতা, নিরাপত্তা ও নির্ভরযোগ্যতার জন্য পরিচিত। এগুলি পৌর পুনঃউন্নয়নের মাধ্যমে অর্থনৈতিক প্রবৃদ্ধি ঘটায় ও সম্পত্তির মূল্য বৃদ্ধি করে। এছাড়া লঘু রেল পরিবেশের মান ও সামাজিক সমতায় উন্নত করতে পারে, অর্থাৎ এটি টেকসই উন্নয়নের সাথে সঙ্গতিপূর্ণ।

তথ্যসূত্র

টেকসই নগর পরিকল্পনা
ট্রাম পরিবহন
লঘু রেল
আঁখ মিচোলি (২০২৩-এর চলচ্চিত্র)

আঁখ মিচোলি () হল উমেশ শুক্লা পরিচালিত ভারতীয় হিন্দি ভাষার একটি হাস্যরসাত্মক চলচ্চিত্র। মেরি গো রাউন্ড স্টুডিওস এবং কালভার ম্যাক্স এন্টারটেইনমেন্টের ব্যানারে ছবিটির প্রযোজনা করেছেন আশীষ ওয়াঘ এবং উমেশ শুক্লা। এটি মিসফিটদের একটি পরিবারকে ঘিরে আবর্তিত হয়েছে। প্রধান চরিত্রে অভিনয় করেছেন পরেশ রাবল, অভিমন্যু দাসানি এবং মৃণাল ঠাকুর । ২০২৩ সালের ৩ নভেম্বর সমালোচকদের কাছ থেকে নেতিবাচক পর্যালোচনাসহ প্রেক্ষাগৃহে মুক্তি পায়।

অভিনয়শিল্পী 
 পরেশ রাবল - নভজ্যোত সিং
 অভিমন্যু দাসানি - রোহিত প্যাটেল
 মৃণাল ঠাকুর - পারো সিং
 শর্মন জোশী - যুবরাজ সিং
 অভিষেক বন্দ্যোপাধ্যায় - হরভজন সিং
 দিব্যা দত্তা - নভজ্যোতের স্ত্রী
 দর্শন জারিওয়ালা - রোহিতের বাবা
 গ্রুষা কাপুর - রোহিতের মা
 বিজয় রাজ - ভাট্টি

উৎপাদন 
২০২০ সালের ফেব্রুয়ারিতে কালভার ম্যাক্স এন্টারটেইনমেন্ট ছবিটির ঘোষণা করেন এবং এতে অভিমন্যু দাসানি এবং মৃণাল ঠাকুর অভিনয় করেন। পাটিয়ালায় কোভিড-১৯ মহামারীর সময় ছবিটির মূল ফটোগ্রাফি শেষ হয়েছিল। ২০২১ সালের ১৯ জুলাই ছবিটির মোশন পোস্টার মুক্তি পায়। প্রাথমিকভাবে ২০২১ সালে মুক্তির পরিকল্পনা করা আঁখ মিচোলি কোভিড-১৯ মহামারীর কারণে ২০২২ সালের গ্রীষ্মে পিছিয়ে দেওয়া হয়েছিল।

সঙ্গীত 

ছবিটির সঙ্গীত রচনা করেছেন সচিন-জিগর এবং গান লিখেছেন জিগর সারাইয়া, প্রিয়া সারাইয়া, বায়ু এবং আইপি সিং।

তথ্যসূত্র

বহিঃসংযোগ 

 
 

২০২৩-এর চলচ্চিত্র
২০২৩-এর হাস্যরসাত্মক নাট্য চলচ্চিত্র
২০২০-এর দশকের হিন্দি ভাষার চলচ্চিত্র
হিন্দি ভাষার হাস্যরসাত্মক চলচ্চিত্র
ভারতীয় হাস্যরসাত্মক নাট্য চলচ্চিত্র
ভীষ্মকনগর

ভীষ্মকনগর ভারতের অরুণাচল প্রদেশের একটি প্রত্নতাত্বিক স্থান। এটি নিম্ন দিবাং জেলার রোয়িং এ অবস্থিত। অবশেষগুলিতে সাধারণত দেখানো হয়েছে শুতিয়া নামক বোড়ো-কাছারি জনগোষ্ঠীকে, এরা সাধারণত তিব্বতি-বার্মিজ মানুষ। এই জনগোষ্ঠী একাদশ থেকে ষোড়শ শতকের মধ্যবর্তী সময় সাদিয়া অঞ্চলে শাসন করত।

নামকরণ
ভীষ্মকনগর নামটি ১৯২৮ সালে প্রথম অসম ডিস্ট্রিক্ট গ্যাজেটরে প্রকাশিত হয়।

ঐতিহাসিকভাবে, অঞ্চলটি সাধয়াপুরা নামে পরিচিত ছিল। এবং দুর্গটি শুতিয়া রাজা লক্ষ্মীনারায়ণের রাজধানীর অন্তর্গত ছিল, এটি চে-লুং নামেও পরিচিত যার অর্থ মহানগরী।

অবস্থান
এটি নিম্ন দিবাং উপত্যকা জেলায় অবস্থিত। পুরান শহরের ক্যাম্পাসটি ২৫০০ একর এলাকা জুড়ে বিস্তৃত।

ইতিহাস

ভীষ্মকনগর একটি গুরুত্বপূর্ণ প্রাচীন প্রত্নতাত্ত্বিক স্থান। স্থানটি শুতিয়া রাজ্যের একটি শক্তিশালী কেন্দ্র ছিল। ধ্বংসস্তূপের বয়স একাদশ থেকে পঞ্চদশ শতাব্দীর মধ্যে। ভীষ্মকনগরকে সাধয়াপুরী বা স্বাধয়াপুরী হিসেবে চিহ্নিত করা হয়েছে যা শুতিয়া রাজ্যের রাজনৈতিক কেন্দ্র ছিল।ইটের উপরের কারুকার্য দেখলে বোঝা যায় এটি পঞ্চদশ শতাব্দীর শুতিয়া রাজা লক্ষ্মীনারায়ণের রাজধানী ছিল। প্রত্নতাত্ত্বিক বিশ্লেষণে এই সময়টিকেই মান্যতা দেওয়া হয়েছে।

স্থাপত্য

দুর্গটি এবং সংলগ্ন স্থাপত্য পোড়া ইট দ্বারা তৈরী। দুর্গবেষ্টিত নগরটি ১০ বর্গকিমি অঞ্চল জুড়ে বিস্তৃত। পূর্ব, পশ্চিম ও দক্ষিণ দিকে বিস্তৃত গ্রানাইট ও ইষ্ট-নির্মিত প্রাচীরগুলি ৪.৫ মিটার দীর্ঘ এবং ৬ মিটার চওড়া। উত্তরে মিশমি পাহাড়গুলি প্রাকৃতিক সীমানা।

ভীষ্মকনগর সেন্ট্রাল কমপ্লেক্স ১৮৬০ বর্গকিমি অঞ্চল জুড়ে বিস্তৃত ছিল ও ২ মিটার উঁচু পাথরের প্রাচীর রয়েছে। দুর্গের ভাষ্কর্য মধ্যযুগের সংস্কৃতির পরিচায়ক। খনন করার সময়ে প্রচুর টেরাকোটার নিদর্শন পাওয়া গিয়েছে।

চিত্রসম্ভার

তথ্যসূত্র

বহিঃসংযোগ

 
 
 
 
 
 
 
 

ভারতের ঐতিহাসিক স্থান
ভারতে প্রত্নতাত্ত্বিক স্থান
পুরন্দর দাস

পুরন্দর দাস ( IAST : Purandara dāsa)  (  ১৪৮৪ –  ১৫৬৪) ছিলেন সুরকার, গায়ক ও হরিদাস দার্শনিক। তিনি ভারতের কর্ণাটকে জন্মগ্রহণ করেন।তিনি মধ্বাচার্যের দ্বৈত দর্শনের অনুসারী ছিলেন। তিনি কর্ণাটক সঙ্গীতের (কর্ণাটক শাস্ত্রীয় সঙ্গীত) প্রধান প্রতিষ্ঠাতা প্রবক্তাদের একজন । কর্ণাটক সঙ্গীতে উল্লেখযোগ্য অবদানের জন্য তাকে সম্মানসূচক কর্ণাটকী সঙ্গীতের 'পিতামহ'  বলা হয়। কিংবদন্তি অনুসারে, তাকে নারদের অবতার বিবেচনা করা হয়। 

পুরন্দর দাস কর্ণাটকের স্বর্ণ, রৌপ্য ও অন্যান্য বিবিধ গহনার একজন ধনী ব্যবসায়ী ছিলেন। তিনি ছিলেন মধ্যযুগীয় ভারতের অন্যতম গুরুত্বপূর্ণ সঙ্গীত পণ্ডিত।  তিনি কর্ণাটক সঙ্গীত শিক্ষার প্রাথমিক পাঠগুলি তৈরি করেন যা স্বরাবলি ও অলঙ্কার   নামে ধাপ গঠন করে।

তিনি নবীন ছাত্রদের জন্য গীতা (সরল গান) রচনা করেছিলেন।

পুরন্দর দাস ভক্তি আন্দোলনের একজন কণ্ঠশিল্পী ও একজন সঙ্গীত পণ্ডিত হিসেবে দাস সাহিত্য রচনার জন্য বিখ্যাত। তাঁর সমসাময়িক কনিষ্ঠ কনকদাস তাঁর অনুশীলনের রীতি অনুকরণ করেছিলেন। পুরন্দর দাসের কর্ণাটকী সঙ্গীত রচনাগুলি অধিকাংশই কন্নড় ভাষায় রচিত। যদিও কিছু সংস্কৃতে রয়েছে। তিনি অঙ্কিতনাম (কলম নাম) "পুরন্দর বিট্টল" ( বিট্টল কৃষ্ণের আরেকটি নাম) দিয়ে তাঁর রচনাগুলিতে স্বাক্ষর করেছিলেন এবং কৃষ্ণের এই এই রূপটি ছিল তাঁর আরাধ্যা দৈব বা ইষ্ট মূর্তি বা পূজাযোগ্য দেবতা। তাঁর রচনা তাঁর সময়ের অনেক পণ্ডিত ও পরবর্তী পণ্ডিতদের দ্বারা প্রশংসিত হয়েছিল।

তথ্যসূত্র

গ্রন্থপঞ্জী
 
 Kassebaum, Gayatri Rajapur. ‘Karnatak raga’ (2000). In 
 Dr. Vasudev Agnihotry "Purandaradasaru mattu Shri Mad Bhagavata Ondu Toulanika Adhyayana" PhD Osmania University Hyderabad, India 1984 Publisher: Samskriti Prakashana Sedam. Keertana Vidya nagar sedam 58522 dist gulbarga Karnataka

বহিঃসংযোগ

 Annual Purandara Dasa and Thyagaraja Aradhana in D.C., Maryland and Virginia
 Bhagyada Lakshmi Baaramma A popular Purandara Dasa composition in Sri Raagam
 Lyrics and translation of Purandaradasa compositions

কর্ণাটকী সুরকার
কন্নড় কবি
হিন্দু কবি
দ্বৈত বেদান্ত
দ্বৈতবাদী দার্শনিক
মাধ্ব ধর্মীয় নেতা
হরিদাস
ভারতীয় বৈষ্ণব
১৬শ শতাব্দীর ভারতীয় দার্শনিক
১৬শ শতাব্দীর ভারতীয় কবি
ভারতীয় পুরুষ কবি
কর্ণাটকের কবি
বিজয়নগরের কবি
১৫শ শতাব্দীর ভারতীয় দার্শনিক
স্বামী হরিদাস

স্বামী হরিদাস (১৪৮০-১৫৭৩) ছিলেন ভারতীয় আধ্যাত্মিক কবি ও শাস্ত্রীয় সঙ্গীতজ্ঞ । বিশেষ করে ধ্রুপদী ভক্তিমূলক রচনার একটি বৃহৎ অংশের কৃতিত্ব তার। তিনি রহস্যবাদী হরিদাসী সম্প্রদায়ের প্রতিষ্ঠাতা, যা আজও উত্তর ভারতে অনুসৃত হয়। তাঁর কার্যাবলী শাস্ত্রীয় সঙ্গীত ও উত্তর ভারতের ভক্তি আন্দোলন উভয়কেই প্রভাবিত করেছিল বিশেষত যারা কৃষ্ণের সহধর্মিণী রাধার প্রতি নিবেদিত। হিত হরিবংশ মহাপ্রভু, হরিরাম ব্যাস, রূপ গোস্বামী, বিদ্যাপতি, মহাপ্রভু বল্লভাচার্য, বিঠলনাথ (গুসাঁইজি) তাঁর সমসাময়িক ছিলেন।

স্বামী হরিদাস কর্ণাটকের কর্ণাটকী সঙ্গীতের জনক পুরন্দর দাসের সরাসরি শিষ্য। 

তার অনেক ছাত্র ছিল। তানসেন তাদের একজন যিনি আকবরের নবরত্নের অন্যতম ছিলেন।

তথ্যসূত্র

বহিঃসংযোগ

 
Bankey Bhihari Temple, Vrindavan
Bankey Bhihari Temple Website
Postage stamp on Swami Haridas

ভারতীয় পুরুষ শাস্ত্রীয় সঙ্গীতজ্ঞ
ভক্তি আন্দোলন
দাভিদে ফ্রাত্তেসি

দাভিদে ফ্রাত্তেসি (; জন্ম: ২২ সেপ্টেম্বর ১৯৯৯) হলেন একজন ইতালীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব ইন্টার মিলান এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেন।

২০১৫ সালে, ফ্রাত্তেসি ইতালি অনূর্ধ্ব-১৭ দলের হয়ে ইতালির বয়সভিত্তিক পর্যায়ে অভিষেক করেছিলেন। প্রায় ছয় বছর যাবত ইতালির বয়সভিত্তিক দলের হয়ে খেলার পর, তিনি ২০২২ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৭ ম্যাচে ৩টি গোল করেছেন।

প্রারম্ভিক জীবন
দাভিদে ফ্রাত্তেসি ১৯৯৯ সালের ২২শে সেপ্টেম্বর তারিখে ইতালির রোমে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
ফ্রাত্তেসি ইতালি অনূর্ধ্ব-১৭, ইতালি অনূর্ধ্ব-১৮, ইতালি অনূর্ধ্ব-১৯, ইতালি অনূর্ধ্ব-২০ এবং ইতালি অনূর্ধ্ব-২১ দলের হয়ে খেলার মাধ্যমে ইতালির প্রতিনিধিত্ব করেছেন। ইতালির বয়সভিত্তিক দলের হয়ে তিনি প্রায় ৬ বছরে ৫৬ ম্যাচে অংশগ্রহণ করে ৯টি গোল করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 
 
 
 

১৯৯৯-এ জন্ম
জীবিত ব্যক্তি
ইতালীয় ফুটবলার
ফুটবল মধ্যমাঠের খেলোয়াড়
ইন্টার মিলানের খেলোয়াড়
সেরিয়ে আ-এর খেলোয়াড়
ইতালির আন্তর্জাতিক যুব ফুটবলার
ইতালির আন্তর্জাতিক ফুটবলার
উয়েফা ইউরো ২০২৪-এর খেলোয়াড়
ইতালির অনূর্ধ্ব-২১ আন্তর্জাতিক ফুটবলার
পুরুষ ফুটবল মধ্যমাঠের খেলোয়াড়
সেরিয়ে বি-এর খেলোয়াড়
উনিওনে স্পোর্তিভা সাসসুওলো কালচোর খেলোয়াড়
আসকোলি কালচো ১৮৯৮ ফুটবল ক্লাবের খেলোয়াড়
এম্পোলি ফুটবল ক্লাবের খেলোয়াড়
আসোচাৎসিওনে কালচো মোনৎসার খেলোয়াড়